**Antawn Cortez Jamison** (s. 12. kesäkuuta 1976 Shreveport, Louisiana) on yhdysvaltalainen kilpauransa päättänyt koripalloilija.

Ura
---

Toronto Raptors varasi Jamisonin NBA:han vuoden 1998 varaustilaisuudessa neljännellä varausvuorolla. Toronto kauppasi hänet kuitenkin heti Golden State Warriorsiin vaihdossa Vince Carteriin. Jamison aloitti NBA-uransa Golden Statessa kaudella 1998–1999. Hän edusti Golden Statea yhteensä viiden kauden ajan. NBA-kaudella 2000–2001 Jamison teki peräkkäisissä otteluissa yli 50 pistettä. Edellisen kerran samaan oli yltänyt Michael Jordan kaudella 1986–1987. Jamison pelasi kausien 2000–2003 aikana kaikissa Golden Staten otteluissa.

### Dallas Mavericks

Kauden 2002–2003 jälkeen Jamison siirtyi yhdeksän pelaajan suurkaupassa Dallas Mavericksiin. Jamisonin ohella Dallasiin kaupattiin Danny Fortson, Chris Mills ja Jiri Welsch. Golden State sai vaihdossa Nick Van Exelin, Evan Eschmeyerin, Avery Johnsonin, Popeye Jonesin ja Antoine Rigaudeaun. Dallasissa Jamison oli kaudella 2003–2004 vain kahdesti aloituskokoonpanossa, kun Golden Statessa hän oli aloittanut jokaisen pelin kolmen kauden ajan. Dallasissa Jamison pelasi ensimmäiset pudotuspeliottelunsa. Kauden jälkeen hänet palkittiin NBA:n parhaana vaihtopelaajana NBA Sixth Man of the Year Awardilla.

### Washington Wizards

Washington Wizards hankki Jamisonin joukkueeseensa kaudeksi 2004–2005. Washington antoi Dallasille kaupassa Jerry Stackhousen, Christian Laettner ja aiemmin samana päivänä varatun Devin Harrisin. Ensimmäisellä kaudellaan Washingtonissa Jamison pääsi pelaamaan NBA:n tähdistöotteluun. Kaudella 2005–2006 hän oli ainoa Washington-pelaaja, joka oli mukana joukkueensa jokaisessa ottelussa. Jamison teki kauden aikana uransa 10 000. pisteensä ja otti 4 000. levypallonsa. Jamisonin lisäksi vain 16 aktiivipelaaja oli ylittänyt molemmat rajapyykit.

Jamison valittiin toista kertaa urallaan tähdistöotteluun kaudella 2007–2008. Seuraavalla kaudella hänen pistekeskiarvonsa (22,2) oli Washingtonin paras. Pisteissä hän oli koko liigassa yhdestoista. Jamison teki kauden aikana myös uransa 15 000. pisteensä. Jamison pelasi Washingtonissa lopulta reilut viisi kautta, kunnes hänet kaupattiin helmikuussa 2010 Cleveland Cavaliersiin kolmen joukkueen kaupassa. Washington lähetti Jamisonin Clevelandiin ja Drew Goodenin Los Angeles Clippersiin. Washington sai kaupassa Al Thorntonin Clippersiltä ja Žydrūnas Ilgauskasin, vuoden 2010 varausvuoron sekä Emir Preldžičin pelioikeudet Cavaliersilta. Lisäksi Cleveland lähetti Sebastian Telfairin kaupassa Los Angelesiin. Jamison oli Washingtonin historian kahdeksanneksi eniten pisteitä tehnyt pelaaja.

### Los Angeles Lakers

Heinäkuussa 2012 Jamison siirtyi vapaana pelaajana Los Angeles Lakersiin. Hän pelasi kauden 2012–2013 pääosin vaihtopelaajan roolissa; aloituskokoonpanossa hän oli kuudesti. Elokuussa 2013 Jamison siirtyi vapaana pelaajana Los Angeles Clippersiin.

Jamison lopetti pelaajauransa lokakuussa 2014 ja siirtyi TV-kommentaattoriksi.

Lähteet
-------

1. ↑  TRANSACTIONS *NYTimes.com*.  25.6.1998. The New York Times Company. Viitattu 20.2.2010. (englanniksi)
2. 1 2 3 4  Antawn Jamison Bio *NBA.com*. NBA Media Ventures, LLC. Viitattu 20.2.2010. (englanniksi)
3. ↑  Warriors trade Jamison to Mavs *CBC Sports*.  19.8.2003. CBC. Viitattu 20.2.2010. (englanniksi)
4. ↑  Sandoval, Greg: Jamison Is a Done Deal *washingtonpost.com*.  25.6.2004. The Washington Post Company. Viitattu 20.2.2010. (englanniksi)
5. ↑  Wizards Acquire Ilgauskas, Thornton and First-Round Pick In Three-Team Deal *NBA.com*.  17.2.2010. NBA Media Ventures, LLC. Viitattu 20.2.2010. (englanniksi)
6. ↑  Lakers sign F Jamison *Yahoo! Sports*.  25.7.2012. Yahoo! Inc.. Viitattu 31.8.2013. (englanniksi)
7. ↑  Clippers sign veteran forward Jamison *NBA.com*.  28.8.2013. NBA Media Ventures, LLC. Viitattu 31.8.2013. (englanniksi)
8. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Antawn Jamison**.
* NBA:n pelaajaprofiili (englanniksi)

Yhdysvaltain joukkue – Koripallon MM-kilpailut 2006
4 Johnson |
5 Hinrich |
6 James |
7 Jamison |
8 Battier |
9 Wade |
10 Paul |
11 Bosh |
12 Howard |
13 Miller |
14 Brand |
15 Anthony |
Valmentaja Krzyzewski